Hambaravi on Eestis kallis ning looduse poolt on erinevatele inimestele kaasa antud erineva välimuse ja tugevusega hammastik. Samas näitab oma hammastest hoolimine minule väga palju - eelkõige seda, kui palju ta iseendast hoolib tervikuna. Kui inimese  hambad on korrast ära või need puuduvad hoopis, eriti esihambad, tekitab see kõrvalseisjates alati negatiivseid emotsioone. Kõige lihtsamad ja esmased järeldused on - kakleja tüüp, hambad sisse löödud; no on lohakas, isegi oma hammaste eest ei viitsi hoolitseda jnejne. Samas hinnatakse ühiskonnas hammaste seisukorra järgi tihti ka inimese varanduslikku seisundit - rikastel on hambarivid sirged ja säravad, vaestel sinka-sonka või siis puuduvad üldse. Sest hambaravi on Eestis rikaste lõbu, selle vastu ei vaidle  keegi.